সেঞ্চুরির পরেই শূন্য রানে আউট রোহিত! ৭৭ রানের ইনিংস কোহলির

ওয়েব ডেস্ক : বিজয় হাজারে ট্রফিতে (Vijay Hazare Trophy) গত ম্যাচে নিজেদের দলের হয়ে দুর্দান্ত পারফর্ম করেছেন বিরাট কোহলি (Virat Kohli) ও রোহিত শর্মা (Rohit Sharma)। ভারতের দুই তারকায় করেছিলেন শতরান। কিন্তু এই টুর্নামেন্টের দ্বিতীয় ম্যাচে ভালো পারফর্ম করতে পারলেন না ‘হিট ম্যান’। শূন্যরানে আউট হয়ে প্যাবিলিয়নে ফিরলেন তিনি। তবে ‘কিং’ কোহলির রানের ধারা অব্যাহত। এই গুজরাটের বিরুদ্ধে ৭৭ রানের ইনিংস খেলেছেন তিনি।

শুক্রবার বিজয় হাজারেতে উত্তাখণ্ডের বিরুদ্ধে খেলতে নেমেছিল মুম্বই। ভারতের প্রাক্তন অধিনায়কের ব্যাটিং দেখার জন্য রাজস্থানের সোয়াই মানসিং স্টেডিয়ামে ভিড় জমিয়েছিলেন ভক্তরা। সেই কারণে সাতসকালেই মাঠে পৌঁছে গিয়েছিলেন তাঁরা। এদিন টস জিতে মুম্বইকে ব্যাট করতে পাঠিয়েছিল উত্তরাখণ্ড। তবে সমর্থকদের হতাশ করলেন রোহিত। প্রথম বলেই বড় শট হাঁকাতে গিয়ে ক্যাচ দিয়ে বসেন তিনি। ফলে কোনও রান না করেই ফিরে যেতে হয় তাঁকে।

আরও খবর : বিরাট-রোহিতের ম্যাচ সরাসরি সম্প্রচারিত হবে? কী বলল সংস্থা

তবে ব্যর্থ হননি বিরাট। গত ম্যাচে ১৩১ রান করা কোহলি আজ গুজরাটের বিরুদ্ধে করেন ৭৭ রান। এই ম্যাচে সেঞ্চুরি করতে না পারলেও, দারুন ব্যাটিং করেছেন তিনি। তাঁর এই ইনিংসে রয়েছে দু’টি চার ও একটি ছয়। এই ম্যাচে ২৯ বলে অর্ধশতরান করেন তিনি।

প্রসঙ্গত, জাতীয় দলে জায়গা করে নিতে হতে ঘরোয়া ক্রিকেটে ফর্ম ফিটনেস দু’টোয় দেখাতে হবে। এমনই ফতোয়া জারি করা হয়েছিল ভারতীয় ক্রিকেট বোর্ডের (BCCI) তরফে। সেই নির্দেশ মেনে বিজয় হাজারে ট্রফিতে খেলতে নেমেছিলেন বিরাট ও রোহিত। এই টুর্নামেন্টে প্রথম ম্যাচে নিজেদের জলের হয়ে দারুন পারফর্ম করেছিলেন দুই তারকা ব্যাটার। তবে দ্বিতীয় ম্যাচে ব্যর্থ হলেন রোহিত। তবে কোহলি তাঁর ফর্ম ধরেই রেখেছেন।