এবার SIR শুনানিতে ডাক পেলেন মহম্মদ শামি!

ওয়েব ডেস্ক : আন্তর্জাতিক স্তরে ভারতের হয়ে প্রতিনিধিত্ব করেছেন তিনি। একাধিক বড় টুর্নামেন্টে জাতীয় দলের জার্সি পড়ে নিয়েছেন একাধিক উইকেট। এবার সেই মহম্মদ শামি (Mohammed Shami) ডাক পেলেন এসআইআর (SIR) শুনানিতে। তবে এমন সময়ে তাঁকে ডাকা হয়েছে, যখন তিনি বিজয় হাজারে ট্রফিতে (Vijay Hazare Trophy) বাংলার হয়ে খেলতে রাজ্যের বাইরে রয়েছেন তিনি।

জানা গিয়েছে, রাসবিহারী বিধানসভার অন্তর্ভুক্ত কলকাতার (Kolkata) ৯৩ নম্বর ওয়ার্ডের ভোটার শামি। তবে আজ, সোমবার শুনানির জন্য ডেকে পাঠিয়েছে কমিশন (Election Commission)। তবে তিনি এই মুহুর্তে বাংলার হয়ে খেলছেন বিজয় হাজারে ট্রফিতে। এখন রাজকোটে ম্যাচ খেলছে বাংলা। তাঁকে সেখানে থাকতে হবে ৮ জানুয়ারি পর্যন্ত। ফলে সোমবার শুনানিতে থাকা অসম্ভব।

আরও খবর : নতুন রেকর্ড জো রুট-এর! ভাঙতে চলেছেন সচিনের বিশ্বরেকর্ড

শামির পরিবারের তরফে এ নিয়ে জানানো হয়েছে, আজ তিনি শুনানিতে থাকতে পারবেন না। এই শুনানিতে হাজিরা দেওয়ার জন্য ভারতের তারকা পেসার সময় পাবেন ৯ থেকে ১১ জানুয়ারি পর্যন্ত। কমিশন সূত্রে খবর, এর পরেই আবার ১২ জানুয়ারি থেকে তিনি আবার দলের সঙ্গে যোগ দিতে পারবেন। শামির বাড়ির স্থানীয় কাউন্সিলর মৌসুমী দাস জানিয়েছেন, বাংলার হয়ে প্রতিনিধিত্ব করছেন। তাই এই শুনানি নিয়ে তাঁকে যথাযত সহযোগিতা করা হবে বলে জানিয়েছেন তিনি।

তবে শুধু শামি নন, গত কয়েকদিনে এসআইআর শুনানির জন্য বিশিষ্ট ব্যক্তিত্বদেরকে ডেকেছে কমিশন (Mohammed Shami)। তালিকায় রয়েছেন কবি জয় গোস্বামী, অভিনেতা দেব, অনির্বাণ ভট্টাচার্য সহ অনেকে। ফলে এ নিয়ে কমিশনের বিরুদ্ধে অনেকে সরব হয়েছেন। এর মাঝেই ডাকা হল শামিকে। তবে তিনি কবে হাজিরা দেবেন, সে বিষয়ে কিছু জানা যায়নি।